**Fejér Megyei Önkormányzat Közgyűlésének**

**113/2015. (VI.8.) önkormányzati határozata**

**a Közlekedés Operatív Program keretében meghirdetett Kerékpárút-hálózat fejlesztése” című KÖZOP-3.5.0-09-11 számú pályázati felhívásra, összesen 1,1 milliárd forint összértékben, 100 %-os támogatási intenzitású pályázatok benyújtásával összefüggésben az előterjesztésben szereplő I. ütemmel kapcsolatos döntések meghozataláról**

A Fejér Megyei Közgyűlés megtárgyalta a „Javaslat a Fejér Megyei Önkormányzat által megvalósítandó kerékpárút hálózat fejlesztésével kapcsolatos döntések meghozatalára” című előterjesztést és az alábbi határozatot hozta:

1. A Közgyűlés egyetért a Fejér Megyei Önkormányzat által a Közlekedés Operatív Program keretében meghirdetett Kerékpárút-hálózat fejlesztése” című KÖZOP-3.5.0-09-11 számú pályázati felhívásra, összesen 1,1 milliárd forint összértékben, 100 %-os támogatási intenzitású pályázatok benyújtásával az előterjesztésben I. ütemként szereplő tartalommal az alábbiak szerint:
2. Mór–Csókakő (móri szakasz),
3. Mór–Csókakő (csókakői szakasz),
4. Velence–Kápolnásnyék (hajóállomás-Vörösmarty-ház),
5. Velence–Kápolnásnyék (Vörösmarty u. északi szakasz, Deák F. utca),
6. meglévő kerékpárút – Sukoró,
7. Sukoró – Nadap,
8. A Közgyűlés felhatalmazza Elnökét az 1.) pont szerinti pályázatok benyújtására, valamint az ahhoz szükséges és csatolandó nyilatkozatok megtételére, továbbá azok pozitív elbírálása esetén a támogatási szerződések aláírására.
9. A Közgyűlés a 34/2015. (II.5.) számú önkormányzati határozattal elfogadott egységes Közbeszerzési tervének módosítását a határozat mellékletében foglaltak szerint elfogadja.
10. A 3. pont szerinti módosított Közbeszerzési terv alapján a Közgyűlés felhatalmazza Elnökét, hogy haladéktalanul intézkedjen a beruházás megvalósítása érdekében szükséges közbeszerzési eljárások megindításáról, felhatalmazza továbbá eredményes közbeszerzés esetén a szerződések megkötésére.
11. A Közgyűlés felhatalmazza Elnökét, hogy Mór és Csókakő Önkormányzataival, továbbá a Velencei-tó és Térsége, Váli-völgy, Vértes Térségi Fejlesztési Tanáccsal a tervezett útszakaszokra vonatkozó engedélyezési tervek térítésmentes átadás-átvételével kapcsolatos megállapodásokat aláírja azzal, hogy a kivitelezés, illetve a projekt befejezését követően az elkészült kerékpárutak az érintett önkormányzatok (Mór és Csókakő) tulajdonába kerülnek át, amelyek viszont kötelesek lesznek a vonatkozó jogszabályok figyelembevételével mielőbb azok fenntartásáról, működtetéséről gondoskodni.
12. A Közgyűlés felhatalmazza Elnökét az további érintett önkormányzatokkal (Sukoró, Nadap, Velence, Kápolnásnyék) való megállapodást megkötésére arról, hogy az elkészült kerékpárutak az érintett önkormányzatok tulajdonába kerülnek át, amelyek viszont kötelesek lesznek a vonatkozó jogszabályok figyelembevételével mielőbb azok fenntartásáról, működtetéséről gondoskodni.
13. A Közgyűlés felkéri Elnökét, hogy a pályázatok benyújtásával és a beruházás megvalósításával kapcsolatos intézkedésekről, illetve azok eredményéről a közgyűlést folyamatosan tájékoztassa, pozitív elbírálás esetén pedig gondoskodjon a Fejér Megyei Önkormányzat 1/2015. (II.5.) önkormányzati rendeletével elfogadott 2015. évi költségvetés értelemszerű módosításáról és annak tervezetét terjessze a Közgyűlés elé.

**Felelős**: Dr. Molnár Krisztián

közgyűlés elnöke

**Határidő**: folyamatosan

Székesfehérvár, 2015. június 8.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: